hu hu hu hu hu hu hu hu en en es hu id hu hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de id hu hu hu hu hu hu hu hu hu hu hu hu pl hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hbs_lat hu hu en en en en en en hu en hu en hu hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu en hu en hu en fr en hu es es tr hu hu hu hu hu hu hu hu hu hu hu hu hu hu hu hu hu hu hu el hu
Cikkajánló - 2017. március 28. • SZEF - Szakszervezetek Együttműködési Fóruma
Városligeti fasor 10. Budapest H-1068
09.27-én kerekasztal beszélgetés a szolidaritásról
A három szakszervezeti szövetség nyilatkozatáról a Mérce hasábjain
A SZEF, a MASZSZ és az ÉSZT közös nyilatkozata a pedagógusok mellett!
Cikkajánló – 2017. március 28.
MVM sztrájk? Erőből a kormány. Megduplázódott a cukorbetegek aránya. Ezüstgeneráció. Nagyon kettészakadt ország.
ÉSZT: A kormány továbbra sem veszi figyelembe a szakmai érveket az agrároktatás átalakításánál
Az Értelmiségi Szakszervezeti Tömörülés (ÉSZT) és az Agrároktatási és Kutatási Dolgozók Szakszervezete (AOKDSZ) aggodalommal figyeli, hogy a kormány továbbra is bizonytalanságban tartja a felsőoktatást!
Most éppen az agrároktatás szerkezetének átalakítását akarják erőből megoldani, a szakma véleményét nem teljes körűen ismerve, többek között a munkavállalói érdekképviseletek véleményeit ki sem kérték .  A nagy múltú, jó nevű intézmények elcsatolása jelenlegi egyetemüktől és az agrároktatás felforgatása nem oldja meg a jelenleg fennálló problémákat.
Ígéretes tervek a Nemzeti alaptantervhez
Az ATV Start vendége Sulyok Blanka képviselő, Tanítanék Mozgalom.
Balog budapesti iskolákat adhat az egyházaknak
Két nyolcadik kerületi állami iskola fenntartását is átvenné egy-egy egyház, ám az érintett gyermekek szüleit aggasztja, hogy egyelőre nem sok konkrét információt tudni a részletekről – értesült a Magyar Nemzet.
Száztízmillióra hívták meg az Új Nemzedék Központot
A Nemzeti tehetség program pályázatain szerepelhet sikerrel a korábban a Fidelitashoz kötődő állami cég. Összesen 110 millió forint értékben írt ki pályázatokat az Emberi Erőforrások Minisztériuma az Új Nemzedék Központ (ÚNK) részére – vette észre a Magyar Nemzet. A tárca a Nemzeti tehetség program keretén belül két pályázatra is meghívta az állami céget. Az egyik pályázat „a kiemelkedő tehetségű hazai és határon túli magyar diákok és pedagógusok tudományos tájékozottságának bővítéséhez, nemzetközi kapcsolatrendszerük fejlesztéséhez hozzájáruló programok támogatását” célozza meg.
Mindenki sérül – Sok gyereket emelnek ki a családokból
Nyílt levélben fordul Balog Zoltánhoz, az emberi erőforrások miniszteréhez és Czibere Károlyhoz, szociális ügyekért felelős államtitkárhoz A Város Mindenkié és a Társaság a Szabadságjogokért a gyerekek anyagi okból való kiemelése ügyében.
Hallgatásba burkolózó, megtorlástól rettegő dolgozók, bizonytalan sorsú gyerekek, felújításra váró, szebb napokat is látott kastélyépület. A kormány által felszámolni kívánt Károlyi István Gyermekközpontban, ismertebb nevén a fóti gyermekvárosban jártunk.
Ombudsmani vizsgálat Orbán és Gyurcsány miatt
A tanulók és a tanárok jogait is sérthetik azok a nyolcadikos történelem tankönyvben található megfogalmazások, amelyek alapján hivatalból vizsgálatot indított Aáry-Tamás Lajos. Az oktatási jogok biztosa az InfoRádiónak elmondta: három ajánlást fogalmazott meg az oktatásért felelős államtitkárnak azután, hogy a sajtóból arról értesült: „a tankönyv erős aktuálpolitikai narratívát képvisel”
Hatalmas egészségügyi beruházás jöhet Budapesten
Három szuperkórházat és bővített, felújított intézményrendszert ígér Budapestnek hét éven belül egy új fejlesztési koncepció. Az egyik centrumkórház Budaörs határában, a senki földjén épülhet fel. Óriási kórházberuházással számol a kormány egy új fővárosi fejlesztési koncepcióban, 2025-ig megépülhet három szuperkórház, Dél-Pesten, Észak-Pesten és Dél-Budán alakítanák ki centrumintézményeket – értesült a Magyar Idők.
Drámai adatok: Megduplázódott a cukorbetegek aránya
Tizenkét év alatt megduplázódott Magyarországon a cukorbetegek aránya, 2003-ban a 19 évnél idősebbek 6,27 százaléka, 2015-ben már e korcsoport 12,43 százaléka járt orvosnál ilyen problémával – írja keddi számában a KSH adataira hivatkozva Világgazdaság.
Munkahelyi balesetben meghalt egy ember Szolnokon
Meghalt egy ember munkahelyi balesetben hétfőn Szolnokon, a rendőrség jelenleg helyszíni szemlét tart – erősítette meg a szoljon.hu információját a Jász-Nagykun-Szolnok Megyei Rendőr-főkapitányság sajtószóvivője hétfő délután az MTI-nek.
MVM sztrájk? Generátort Sesztáknak
Gyakorlatilag két hónapja eredménytelen tárgyalásokat folytatunk. Látszólag a tárgyalóasztal másik oldalán a munkáltató képviselői ülnek, lényegében viszont dr. Seszták Miklós miniszter a vitapartnerünk, s közvetítője, az általa irányított vagyonkezelő. Az álláspontok viszonylag egyszerűek. A szakszervezet három évre 30% béremelést kér, melyet a többi állami tulajdonú vállalat már meg is kapott. Ezúton is kifejezem elismerésemet: bátor és régóta várt, korrekt lépése volt ez a kormánynak. Számunkra viszont ennek csak kicsivel több mint a felét kínálja az illetékes miniszter….
….A munkáltatókkal már tárgyalunk az esetleges sztrájk szakmai részleteiről 2017. március 28-án délután is lesz egy újabb tárgyalás. A szakszervezeti álláspont szerint a termelők termeléscsökkentést hajtanak végre, a szolgáltatói területen pedig a sztrájk idejében nem szolgáltatnak, vagy csak korlátozott mértékben. Álláspontunk szerint pl. Pakson100 MW-os leterhelést akarunk szervezni. De ez még odébb van…
Orbán miatt rendezett be luxusirodát Gaskó
Összesen közel ötvenmillió forintos, Gaskó Istvánhoz és a Vasúti Dolgozók Szabad Szakszervezetéhez (VDSZSZ) kötődő számla került a Blikk birtokába, amelynek egyes tételeit Gaskó még akkor vásárolta, amikor a Liga Szakszervezetének elnöki posztját is betöltötte.
Azért kellett a drága bútor, hogy Orbán ne szaladjon el
Nem rongyrázás az, ha az ember milliós berendezési tárgyakkal rakja tele azt a székházat, ahová Orbán Viktor is beállíthat. Az meg rosszul venné ki magát, ha a miniszterelnök elszaladna ijedtében mert „olajos padlóval és napórával” várják őt Gaskó István szerint. A Vasúti Dolgozók Szakszervezetének volt vezetője arról is beszélt a Hír TV-ben, hogy a feleségét saját pénzből vitte el nászútra.
Munkahelyi erőszak? Előadás közben “érdeklődött” a rendőrség
Az egyik színésznő elleni verbális és fizikai agressziót vizsgálta a rendőrség pénteken a Kolozsvári Állami Magyar Színház épületében, Henrik Ibsen Rosmersholm című darabjának a bemutatója idején – írta hétfői számában a Krónika erdélyi magyar napilap. A segélyhívószámot az áldozat egyik kollégája hívta, miután az előadás rendezője, a Berlinben élő ukrán AndrijZsoldak a szünetben agresszíven lépett fel a produkció egyik szereplőjével szemben.
Thaiföldi szexrabszolgák a budai Bimbó úton?
A Bors információja szerint hétfő este rendőrségi akció zajlott a főváros második kerületében, a Bimbó utcában, ahol 15 thaiföldi szexrabszolgát szabadítottak ki. Az épületben fogva tartott ázsiai szexmunkásokhoz a hírek szerint mentőt is kellett hívni.
Nem hisznek Tarlósnak, Orbántól kérnek pénzt
Nem várnak tovább a főpolgármesterre a szakszervezetek, közvetlenül a miniszterelnöktől kérnek pénzt az önkormányzati dolgozók béremelésére. Az Egységes Közlekedési Szakszervezetet (EKSZ) megdöbbentette, hogy Tarlós István azt nyilatkozta, nyereségessé tette főváros cégeit, miközben például a BKV éppen a veszteségre és a tulajdonosi elvárásokra hivatkozva hárítja el a béremelési követeléseket.
ZVDDSZ: a bér mellett a jövőkép is elengedhetetlen a Volánoknál
A Zala Volán Dolgozóinak Demokratikus Szakszervezete (ZVDDSZ), már kezdetben üdvözölte az állami cégeknél a három éves bérfejlesztési program meghirdetését. A megfogalmazott bérfejlesztési mértékekkel – leszámítva a 2019. évre szóló 5%-ot – részben elégedettek voltak a volános munkavállalók. A ZVDDSZ nem ért egyet a túlzott és nem a valós teljesítményen alapuló differenciálással, már csak azért sem, mert a szakszervezetek egy része komoly erőfeszítéseket tett az érzékelhetőbb bérfejlesztésért….. Különösképpen a Munkástanácsok Országos Szövetsége lobbizott erőteljesen és kitartóan.A ZVDDSZ szükségesnek tartja a bérfejlesztés mellett egy komoly és nem látszatelemekre épülő életpálya-modell bevezetését.
Kiderült, mit nem kedvelnek a fiatalok a nagyvállalatokban
Mára a fiatal munkaerő kevésbé hajlamos elhagyni a munkahely nyújtotta biztonságot, de jobban aggasztja őket a geopolitikai és országos konfliktusokból adódó bizonytalanság, miközben – különösen a fejlett országokban – borúlátóbbak is a jövőbeli kilátásaikat illetően. Azonban tenni is hajlandóak egy jobb világért és a kirekesztettekért, és a döntéshozóktól is elvárják ezt: túlnyomó részük szerint a valódi üzleti teljesítmény megítélésében nem kizárólag a pénzügyi mutatókra kellene hagyatkozni – derül ki a Deloitte Y generációsok körében végzett felméréséből.
Nem a jó fizetés tartja meg a munkavállalót
Az érzelmi kötődés segíthet a munkaadóknak a munkaerő megtartásában – véli a PwC Magyarország cégtársa. Mekler Anita azt mondta: a munkaerő-piaci problémák miatt felértékelődött a cégeknél a HR-részleg.
Újra aranyat ér az 50-es ezüstgeneráció – nem véletlenül
Az Y, Z generáció foglalkoztatásával kapcsolatos kihívások és nehézségek következtében a munkaadók egyre szívesebben válogatnak a lojális és megbízható 50 pluszos korosztály tagjai közül.
Minden a legnagyobb rendben, a magyar dolgozók boldogok
A magyar munkavállalók annak ellenére boldognak vallják magukat, hogy évente átlagosan kilenc munkahét túlórát nyomnak le. Mindenesetre érdekes.
Egymás lábát tapossák a kelet-európaiak a brexit miatt – kemény verseny indult
Zsíros pénzeket fizető londoni munkahelyeket szipkáznak el a kelet-közép-európai országok – öldöklő verseny indult azért, hogy melyikük tud többet magához vonzani a brexit miatt az európai kontinensen bővítő multik projekjeiből.
Kettészakadt az ország fizetéstérképe (is)
Durva különbségek mutatkoznak az egyes megyék között az átlagkeresetek és a munkanélküliség tekintetében – derült ki a KSH legfrissebb, 2016 végén felvett adataiból, amelyeket a Napi.hu úgy értékelt: kettészakadt az ország. A főváros és a Dunántúl északi és nyugati része ugyanis mintha nem is egy országba tartozna a keleti megyékkel.
Magyarország csak az osztrák határ mentén teljesít jobban
Ha az országos adatokat nézzük, az lehet a benyomásunk, hogy a magyar gazdaság csodálatosan teljesít: elképesztő ütemben nőnek a bérek, a rendszerváltás óta nem dolgoztak ilyen sokan és nem volt ilyen alacsony a munkanélküliség, ráadásul a tavalyi és tavalyelőtti gyengélkedés után idén rendesen beindulhat a növekedés is, már ha lehet hinni az elemzőknek.
Ugyanakkor ha nem az országos átlagot nézzük, hanem a megyékre lebontott adatokat, akkor ennél azért sokkal árnyaltabb a kép, derült ki a KSH friss kiadványából, amit a Napi.hu szemlézett.
Béremeléseket és adócsökkentést javasol a DK
A Demokratikus Koalíció  (DK) béremeléseket valamint a kis- és közepes vállalkozásokat célzó adócsökkentéseket javasol az országon belüli bérkülönbségek csökkentéséért.
Demonstráció a Városháza előtt – Videó
A római partért tartottak demonstrációt a városháza előtt. Azt követelték, hogy Budapest utolsó természetes partszakaszát őrizze meg a főváros, ne a fák legyenek a védekezés áldozatai. Ha Tarlós István nem jön a Rómaira, menjünk el hozzá mi és mutassuk meg, hogy mit szeretnének az itt élők és a Római-partot szeretők! Biztonságos árvízvédelmet, gátat a Nánásin, fákat a Rómain! – ezzel a bevezetővel hívták a szimpatizánsokat a civilek a ma esti városházi demonstrációjukra.
Vagyonelkobzással és börtönnel fenyegette az oligarchákat Gőgös Zoltán az Egyenes Beszédben
A szocialista politikus szerint két kategóriára kell osztani a gazdagokat: csalókra és tisztességesekre. Szerinte a tehetősebbek különadóval sújtása nem demagóg gondolat.
A luxusadó és az oligarcha adó a múlt politikai terméke
Az MSZP és a Jobbik egymásra licitálva ígérnek luxusadót és földesúr adót egy esetleges kormányváltás esetére, az adószakértő szerint azonban ezek éppen abból az időszakból eredeztethető ötletek, amelytől mindkét párt gyökeres elszakadást ígér választóinak.
Már nem szeretik annyira Orbánt
(2017. március 25.) Mérhetően csökkent a miniszterelnök népszerűsége az elmúlt egy hónapban, Orbán Viktor öt százalékpontot veszítve most 44 ponton áll – derül ki a Publicus Intézet felméréséből.Botka László és Vona Gábor egyaránt 2-2 százalékpontot tudott javítani népszerűségén.Ezzel párhuzamosan minden nagy parlamenti párt támogatottsága nőtt: a Fidesz tábora két százalékponttal 25, az MSZP-é és Jobbiké 1-1 százalékponttal 14, illetve 11 százalékra bővült. A Kétfarkú Kutya Párt és a Momentum Mozgalom támogatottsága is mérhető, de egyelőre mindkét formáció 1 százalékon áll.
Pert vesztett Mészáros Lőrinc az Együtt ellen
Tavaly augusztusban a milliárdos Mészáros Lőrinc polgári pert indított Szigetvári Viktor ellen, amiért őt több közleményében is a miniszterelnök strómanjának nevezte.
A volt Quaestor-vezérnek fizetnie kell
A Fővárosi Közigazgatási és Munkaügyi bíróság hétfőn kihirdetett ítéletében elutasította Tarsoly Csaba felperes, volt Quaestor-vezér keresetét, amelyet a Magyar Nemzeti Bank (MNB) határozatának bírósági felülvizsgálatára indított.
Tavasszal kiírja a kormány mind a 12 ezer milliárdot
Már tavasszal kiírják a 2020-ig tartó fejlesztési ciklus összes uniós pályázatát. A támogatások felhasználásáról éjszakába nyúló parlamenti vitát tartanak.
A kormány célja az, hogy a pénzek hozzájáruljanak a munkahelyteremtéshez és a gazdasági növekedéshez. A parlament gazdasági bizottságának fideszes elnöke azt mondta: az uniós források jó része a kis- és középvállalkozásokhoz kerül.
Megrótták a “lassú” bírákat
Több bíró kapott az elmúlt napokban számonkérő levelet, mivel “nem az előírtak szerint dolgoztak”, azaz nem hoztak legalább 10 ítéletet egy hónap alatt.
Tarlós rendet tenne a közterület-felügyelőknél
Kezdeményezi Tarlós István főpolgármester a közterület-felügyeletről szóló törvény módosítását, hogy egyetlen közterület-felügyelő se büntethessen meg senkit jogsértő módon – tudta meg a Magyar Nemzet. Budapest vezetője a napokban robbantotta ki a vitát, amelyben felszólította az autósokat: ne fizessék be az 50 ezer forintos bírságot mindazok, akiket – kötelező haladási irány megsértése miatt – úgy bírságoltak meg hogy a közterület-felügyelők a helyszínen sem voltak.
Ismét divat a lakáshitel
A legnagyobb ingatlanforgalmazó portálok tapasztalatai szerint márciustól ugrásszerűen megemelkedett náluk az érdeklődők száma, annak ellenére, hogy tavaly a családi otthonteremtési kedvezmény (csok) kiterjesztése miatt a bázis a szokásosnál jóval magasabb lett. A trendekből mégis úgy tűnik, hogy az elmúlt években látott szédítő áremelkedési ütem mérséklődni fog. Újdonság, hogy a vásárlók több mint fele akár hitelt is igénybe venne az ingatlanszerzéséhez.
Számozott utcák – Nincstelenségből a nyomorba vezet az út
Nyolcvan olyan lakás eldózerolását kezdték meg tegnap a miskolci számozott utcákban, ahol szegény, zömmel roma családok élnek. Jogvédők szerint a nyomort nem számolják fel, csak a város szélére űzik, hogy ne legyen szem előtt.
Milliárdos támogatást küld a kormány a Közel-Keletre
Összesen 1,2 milliárd forintot utal a kormány az üldözött közel-keleti keresztények megsegítésére – a pénzből segítik az iraki Telskuf városának újjáépítését, de kapnak támogatást az antióchiai szír egyházak is.
Bevándorlás: Életbe lép a megerősített jogi határzár
Ma életbe lép a megerősített jogi határzár, a korábbinál szigorúbb szabályok értelmében a menedékkérőknek a határon lévő tranzitzónákban kell kivárniuk kérelmük jogerős elbírálását.
Szankciókat követelt hazánk ellen a volt ENSZ-megbízott
Büntetőintézkedések bevezetésére szólította fel Magyarország ellen az Európai Uniót a svájci szociológus, politikus, regényíró, 200-2008 közötti élelmiszerügyi ENSZ-megbízott Jean Ziegler. A globalizáció nagy ellenfeleként ismert szerző szerint mindazon államokat büntetni kell, beleértve Magyarországon kívül Lengyelországot, Bulgáriát, valamint Szlovákiát, amelyek nem veszik figyelembe a menekültek emberi jogait. Ziegler a berlini Tagesspiegelnek elmondta, hogy az EU-nak le kell állítania ezen országok támogatását.
„Amennyiben az EU csak 14 napra leállítaná a szolidaritási pénzek kifizetését ezen országok számára, akkor eltűnne a szögesdrót, eltűnnének a borzalmas táborok”.
Ujhelyi: történelmi zsákutca Orbán politikája
Az MSZP szerint történelmi bűn lenne a magyarsággal szemben, ha az ország kimaradna az európai uniós tagállamok szorosabb együttműködéséből, amelyet a hétvégén aláírt római nyilatkozat előrevetít.
Az ATV Start vendége Niedermüller Péter EP-képviselő, DK.
Az orosz bíróság elrendelte a volt ukrán miniszterelnök letartóztatását
Fegyveres banditizmus és szándékos emberölés gyanúja miatt távollétében elrendelte hétfőn ArszenyijJacenyuk volt ukrán miniszterelnök letartóztatását a jesszentuki városi bíróság.
Meghosszabbították egy évvel Jordán Tamás igazgatói megbízatását
További egy évvel, 2018. szeptember 30-ig meghosszabbította Jordán Tamás igazgatói megbízatását a Weöres Sándor Színház élén hétfői rendkívüli ülésén a szombathelyi közgyűlés.
“Kérjük, igazi honatyákhoz méltóan fontolják meg, másítsák meg döntésüket. Hagyják Lukács György szobrát ott, ahol van. Nem akarhatják, hogy az utókor úgy emlékezzen majd Önökre, mint olyanokra, akik kiszolgálták 2017 szélsőséges csoportosulásainak aktuális politikai gusztusát” – írta a Demokratikus Koalíció (DK) XIII. kerületi szervezete a fővárosi közgyűléshez, és a főpolgármesterhez címzett nyílt levelében.
Hova lett a magyar zöldség?
Már lassan több a külhoni származású zöldség-gyümölcs, mint a hazai az élelmiszerüzletek polcain. Ennek egyik oka, hogy a gazdák többsége felhagyott a termesztéssel, mert az jelentős befektetést és élőmunkát igényel. Az egyszerűbb utat választják: aki teheti gabonát termeszt. Ugyanakkor kissé még növekszik is a zöldség-gyümölcs fogyasztás Magyarországon.
Olaszként adták el a magyar tejet
Az olasz csendőrség fellépése nyomán derült i, hogy Bari, illetve Brindi térségében csalást követtek el olasz kereskedők. Kiderült ugyanis, hogy „MurgiaBarese”-ként árusítottak tejet, amely valójában Magyarországról származott. A termékeket elkobozták, s tízezer eurónyi bírságot róttak ki az érintettekre.
Az Európai Unió 2011-ben született irányelve, hogy fel kell tüntetni az adott termék pontos származási helyét, amely ez esetben megtörtént ugyan, de hamis adatokat szolgáltatta – írta a santeramolive.it honlapja.
Csernobilnál is nagyobb nukleáris balesetre derült fény
1956 augusztusában egy kazahsztáni atomfegyver-kísérlet tragédiába torkollott, és négyszer annyi ember szenvedett akut sugárbetegséget, mint Csernobilban. A szennyezés tényét már korábban elismerték, de egy most előkerült dokumentum arról tanúskodik, hogy a szovjet hatóságok már igen korán tisztában voltak az ügy súlyosságával, egészségügyi következményeivel. A lakosságnak mégsem szóltak erről semmit.
Nyílt levél Botka Lászlónak
Mérhetetlenül megdöbbent és elkeserít az ön Habony Árpád gyűlöletpropagandájára megtévesztésig emlékeztető plakátkampánya, amely szerint „Tegyünk igazságot! Fizessenek a gazdagok!”……Több politikai kultúrát várva, tisztelettel: Puzsér Róbert (Ennek a cikknek a nyomtatott változata a Magyar Nemzetben jelent meg. A megjelenés időpontja: 2017.03.23.)
Lázár az atv.hu-nak: már Brüsszelben van a lex Heineken, nem vonják vissza
(2017-03-27 14:50:00 )A Heineken mai kapitulációja után Lázár János az atv.hu kérdésére tudatta: már megküldték Brüsszelnek a lex Heinekent notifikációs eljárásra, így nem vonják azt vissza. Ha lesz törvény, a Heinekennel „kivételezni” fognak, büntetés nélkül használhatja a vörös csillagot – árulta el egy másik kormányzati forrás az atv.hu-nak.
Megegyezett a Csíki Sör és a Heineken
(2017-03-27 13:20:00) Megegyezett a Csíki Sör márkanév használatáról a Heineken Románia és az Igazi Csíki Sört levédő Csíki Sör Manufaktúra. A két cég magyar és angol nyelvű közös közleményét a Csíki Sör Manufaktúra tette közzé hétfőn a közösségi oldalán.
Novemberben pluszpénz a nyugdíjasoknak
Novemberben, a kormány döntése után egyösszegű kompenzációban részesülhetnek a nyugdíjasok, ha az infláció magasabb lesz 1,6 százaléknál.
A vasárnapi munkavégzés szabályai
Hogyan és mikor osztható be vasárnapi, vagy munkaszüneti napon történő munkavégzésre a munkavállaló? A D.A.S. JogSzerviz szakértője elöljáróban leszögezte, hogy nagyon fontos, miszerint a vasárnapi munkavégzésért a munkavállalónak ötven százalékos bérpótlékot köteles fizetni a munkáltató.
„Nevetséges az egész eljárás”
Nem vásároltam lopott autót, nem volt soha a birtokomban egy percig sem az a luxusgépkocsi, amellyel összefüggésben orgazdasággal gyanúsítanak. Nevetséges az egész eljárás – mondta lapunknak Tasnádi Péter, akit okirat-hamisítással is gyanúsít a Budapesti Nyomozó Ügyészség, s ezért – bár az ügyészség az előzetes letartóztatására tett indítványt – a bíróság házi őrizetbe helyezte. Tasnádi szerint egy rendőrökkel összejátszó maffiózókból álló őrző-védő szervezet miatt került újra pácba.
Megalázó eljárás: magát buktatta le a kémkedő rendőr
Kémtollal próbálta megfigyelni nevelt fiának nagyszüleit a komlói rendőr, az eszköz azonban később őt hozta kínos helyzetbe. Kiderült, hogy a férfi szolgálat közben is visszaélt helyzetével.
09.27-én kerekasztal beszélgetés a szolidaritásról
A szolidaritás esélyei a válságban Meghívó a Nyomtass te is! klubeseményére   Időpont: 2022. szeptember 27. kedd, 19:00 óra Téma: Működhet-e a szolidaritás a válságban? Van-e esélye a szakszervezetek összefogásának,
SZEF Oktatás ciklus 1/1 Budapest
A három szakszervezeti szövetség nyilatkozatáról a Mérce hasábjain
A nyilatkozatról tudósított a Mérce, az alábbi cikkében: Három szakszervezeti szövetség is mozgósít a pedagógusok világnapjára meghirdetett tüntetésre
A SZEF, a MASZSZ és az ÉSZT közös nyilatkozata a pedagógusok mellett!
Régiós szakszervezeti szervezkedés Bécsben
Közép-Európai Szakszervezetek Találkozója   Az Osztrák Szakszervezeti Szövetség (ÖGB) meghívására 2022. szeptember 5-6-án Bécsbe látogatott 5 ország 6 szakszervezeti konföderációja – köztük a SZEF és a MASZSZ delegációja -, hogy
SZAKSZERVEZETEK EGYÜTTMŰKÖDÉSI FÓRUMA - A KÖZSZOLGÁLAT VÉDELMÉBEN
A Szakszervezetek Együttműködési Fóruma (SZEF) a politikai és gazdasági rendszerváltás (1989–90) során átalakult magyar szakszervezeti mozgalom egyik új szövetségi rendszere.
Városligeti fasor 10. Budapest H-1068
© 2022 MINDEN JOG FENNTARTVA © 1995 - 2022 SZEF
A weboldalon cookie-kat használunk
A weboldalt a MDNGroup és a DellART Studio készítette 2022-ben.